Η προσωποποίηση της φιλοξενίας
Η διαμονή μας στο σπίτι του Μάκη και της Άννας ήταν η καλύτερη εμπειρία που είχαμε στην Airbnb μέχρι σήμερα! Το σπίτι ήταν πανέμορφο, καθαρό, εξαιρετικά προσεγμένο σε κάθε λεπτομέρεια, με μια μοναδική θέα στη θάλασσα. Η τεράστια βεράντα με τα τραπέζια και τα παγκάκια τα βράδια ήταν ονειρική, καθώς μπορούσαμε να απολαμβάνουμε τον έναστρο ουρανό και να χαζεύουμε τη θάλασσα. Αν όμως κάτι ξεπερνά την ποιότητα του σπιτιού, αυτό είναι η φιλοξενία των οικοδεσποτών που φαίνονται να απολαμβάνουν πραγματικά αυτό που κάνουν και το κάνουν από την καρδιά τους. Για καλωσόρισμα είχαμε στο δωμάτιο κρασί και διάφορα γλυκίσματα, το πρωί μας έφερναν τοπικές λιχουδιές από τον φούρνο ενώ τα βράδια μας κερνούσαν ποτάκι όσο απολαμβάναμε τη θέα. Επίσης, μας έδωσαν άπειρες πληροφορίες για το τι να επισκεφτούμε στο νησί και όλες οι συμβουλές τους μας δικαίωσαν με το παραπάνω. Ο Ξένιος Ζεύς θα ήταν περήφανος!